OpenLLM-France/wikimedia huggingface dataset:
# David Omedes i Regàs

David Omedes i Regàs és un director de fotografia català, fill d'Eduard Omedes i Rosa Regàs i Pagès, i nebot d'Oriol Regàs. Ha treballat en documentals, pel·lícules de ficció, sèries, vídeo-clips i anuncis de televisió i és professor de muntatge cinematogràfic a l'Escola d'Arts Visuals LENS. Va començar en cinema el 1995 treballant en curtmetratges, el 1997 en la serie de TV3 Nova ficció. El 1999 debutà amb els llargmetratges Pepe Guindo i Shacky Carmine, amb què va guanyar el premi a la millor fotografia al Festival de Cinema d'Espanya de Tolosa de Llenguadoc. El seu treball a Salvador (Puig Antich) (2006), amb què va guanyar el premi a la millor fotografia als V Premis Barcelona de Cinema. El seu treball a Pretextos (2008) de Sílvia Munt li va valdre el premi a la millor fotografia al Festival de Màlaga. Pel seu treball a The frost (El gebre) va guanyar el Premi Gaudí a la millor fotografia. i el 2012 fou nominat pel seu treball a The Pelayos.

## Filmografia

* Pepe Guindo (1999)
* Shacky Carmine (1999)
* A mi madre le gustan las mujeres (2002)
* Haz conmigo lo que quieras (2003)
* Febrer (2004)
* Coses que passen... (2006)
* Salvador (Puig Antich) (2006)
* Cobardes (2008)
* Pretextos (2008)
* 23-F: el dia més difícil del Rei (2009)
* The frost (El gebre)
* Lo mejor de Eva (2011)
* The Pelayos (2012)
* El Cafè de la Marina (2014)
* Perdona si te llamo amor (2014)
* Al costat de casa (2016)
* Pulsaciones (2016-2017)
* Toc Toc (2017)
* El cuaderno de Sara (2018)
* Dime quién soy (2020)

## Referències

* ↑ Conversaciones íntimas con... Rosa Regàs a El Mundo
* ↑ David Omedes a l'Escola Lens
* ↑ Programa de Cinespaña 2006
* ↑ 'Salvador' arrasa als Premis Barcelona de Cinema, El Periódico, 20 de desembre de 2006
* ↑ Sílvia Munt rep la 'Bisnaga' de plata a la millor direcció del Festival de Màlaga per la seva obra 'Pretextos', El Punt Avui, 12 d'abril de 2008
* ↑ La escarcha a catalanfilms.cat
# Diego Cháfer

Diego Cháfer (València, 30 d'agost de 1913 - València, 2 de setembre de 2007) va ser un ciclista espanyol, professional entre 1935 i 1946.
Durant la seva carrera destaca una victòria d'etapa a la Volta a Catalunya de 1939, així com nombroses places d'honor a curses com la Volta a Espanya, la Volta a Catalunya, la Volta a Llevant o el Campionat d'Espanya de ciclisme en ruta.

## Palmarès

* 1939
** Vencedor d'una etapa de la Volta a Catalunya
* 1940
** 1r al Circuit Ribera Jalon
* 1943
** Vencedor d'una etapa de la Volta a Llevant

### Resultats a la Volta a Espanya

* 1941. Abandona (5a etapa)
* 1942. 2n de la classificació general
* 1945. 7è de la classificació general

## Referències

* ↑ «CHAFER Diego». [Consulta: 29 novembre 2022].
* ↑ Archives, Cycling. «Diego Cháfer» (en anglès). [Consulta: 29 novembre 2022].
* ↑ «3ème Vuelta a España 1941 - 5ème étape». [Consulta: 29 novembre 2022].

## Enllaços externs

* Fitxa de Diego Cháfer a sitiodeciclismo.net
# Diego Clemente Giménez

Diego Clemente Giménez (Roquetas de Mar, Almeria, 7 de gener de 1978) és un polític espanyol. Va ser diputat de Ciutadans al Congrés dels Diputats durant la XI legislatura d'Espanya.
Clemente és arquitecte superior per la Universitat de Granada. Actualment, és membre del comitè deontològic de l'Il·lustre Col·legi Oficial d'Arquitectes de Almeria. Ha desenvolupat la seva carrera professional, principalment, en els àmbits de l'arquitectura i de les noves tecnologies.
Afiliat a Ciutadans-Partit de la Ciutadania des d'inicis de 2014, va concórrer a les Eleccions Municipals de 2015 com a candidat a la alcaldia de Roquetas de Mar, localitat en la qual va ser elegit regidor.
En juliol de 2015, Clemente es va presentar a les primàries per encapçalar la llista de la formació taronja al Congrés dels Diputats per Almeria, resultant elegit candidat després d'obtenir tots els avals necessaris.
El 20 de desembre de 2015, després de la celebració de les Eleccions Generals, Clemente va ser triat diputat al Congrés. Durant la brevíssima legislatura, Clemente va exercir de vocal en les comissions d'Igualtat, Seguretat Viària i Mobilitat Sostenible i d'Estudi del Canvi Climàtic.

## Referències

* ↑ Fitxa de Diego Clemente en ePolitic.org
* ↑ Notícia sobre la proclamació de la candidatura municipal de Ciutadans a l'Ajuntament de Roquetas de Mar publicada Teleprensa el 24 d'abril de 2015
* ↑ Notícia sobre la proclamació de Diego Clemente com a candidat al Congrés de Ciutadans per Almeria publicada a Europa Press el 16 de juliol de 2015
* ↑ Fitxa de Diego Clemente a la pàgina web del Congrés dels Diputats
# Debat de la cuina

El debat de la cuina de 25 de juliol de 1959 va ser una conversa televisada mantinguda a Moscou entre l'aleshores vicepresident dels Estats Units Richard Nixon i el premier de l'URSS Nikita Khrusxov.
Es van mantenir en el marc d'una exposició americana al parc Sokolniki de Moscou. Va ser retransmesa en directe als Estats Units i en diferit, dos dies després, a la Unió Soviètica. Ambdós mandataris van utilitzar intèrprets. El nom popular de «debat de la cuina» va ser originat per l'èmfasi de Nixon en els assoliments del sistema capitalista que representaven els electrodomèstics de línia blanca (l'escenari principal del debat era un pis de mostra, tallat pel mig per oferir visibilitat equipat amb electrodomèstics).

## Història

El debat de la cuina era la primera trobada a alt nivell des de la cimera de Ginebra de 1955. Encara no s'estava plenament en la Guerra freda però l'URSS ja havia llançat amb èxit el satèl·lit artificial Spútnik. Els dos personatges discutien els mèrits dels seus respectius sistemes econòmics: capitalisme i comunisme i feren menció als seus assoliments industrials. Nixon remarcava que un treballador estatunidenc podia comprar tot tipus d'electrodomèstics incloent els rentaplats (pensats per a les dones) Khrusxov deia que a l'URSS no es dedicaven al luxe sinó a coses pràctiques i satíricament, per exemple, va dir si els americans ja havien inventat una màquina que posés el menjar dins la boca i l'empenyés cap avall. També es mostrà escèptic que la retransmissió televisada als Estats Units traduís completament les seves paraules del rus a l'anglès.

## Resultat

El debat no estava dins dels marges d'un encontre diplomàtic, no es van tocar els temes de seguretat internacional que aleshores interessaven. A la Unió Soviètica no va canviar res. Nixon va augmentar la seva popularitat, mostrant-se com anticomunista, però no li va servir per guanyar les eleccions de 1960 a la presidència dels Estats Units contra John Fitzgerald Kennedy.

## Referències

* ↑ (anglès) Safire, William: The Cold War's Hot Kitchen, The New York Times, 24 de juliol 2009.

## Enllaços externs

* Imatges filmades originals, Part 1 i Part 2 (YouTube)
* Versió condensada Arxivat 2012-11-08 a Wayback Machine. disponible a TeachingAmericanHistory.org, un projecte d'Ashbrook Center for Public Affairs.
* The Loss of Early Video Recordings - Article sobre la pèrdua de la cinta d'aquest debat
* Archive.org - Versió posterior
# Dursun Ali Eğribaş

Dursun Ali Eğribaş (Província de Rize, 1933 - Istanbul, agost 2014) fou un lluitador turc, especialista en lluita grecoromana, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la categoria del pes mosca del programa de lluita grecoromana.
En el seu palmarès també destaca una medalla d'or als Jocs del Mediterrani del 1959.

## Referències

* 1 2 «Olympedia – Dursun Ali Eğribaş». [Consulta: 5 agost 2021].
# Dipturus teevani

Dipturus teevani és una espècie de peix de la família dels raids i de l'ordre dels raïformes.

## Morfologia

* Els mascles poden assolir 84 cm de longitud total.

## Reproducció

És ovípar i els ous tenen com unes banyes a la closca.

## Hàbitat

És un peix marí i d'aigües profundes que viu entre 320–940 m de fondària.

## Distribució geogràfica

Es troba a l'oceà Atlàntic occidental: el Brasil, Colòmbia, Surinam i els Estats Units.

## Observacions

És inofensiu per als humans.

## Referències

* 1 2 3 FishBase (anglès)
* ↑ Cervigón, F., R. Cipriani, W. Fischer, L. Garibaldi, M. Hendrickx, A.J. Lemus, R. Márquez, J.M. Poutiers, G. Robaina i B. Rodríguez, 1992. Fichas FAO de identificación de especies para los fines de la pesca. Guía de campo de las especies comerciales marinas y de aquas salobres de la costa septentrional de Sur América. FAO, Roma. 513 p. Preparado con el financiamiento de la Comisión de Comunidades Europeas y de NORAD.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 Uyeno, T., K. Matsuura i E. Fujii (eds.), 1983. Fishes trawled off Suriname and French Guiana. Japan Marine Fishery Resource Research Center, Tòquio (Japó). 519 p.
* ↑ FishBase (anglès)
* ↑ Gomes, U.L. i S. Picado, 2001. Distribution of the species of Dipturus Rafinesque (Rajidae, Rajinae, Rajini) of Brazil and first record of the Caribbean skate Dipturus teevani (Bigelow & Schroeder), in the western South Atlantic. Revista Brasileira de Biologia, 18(1):171-185.
* ↑ Jacob, B.A. i J.D. McEachran, 1994. Status of two species of skates, Raja (Dipturus) teevani and R. (D.) floridana (Chondrichthyes: Rajoidei), from the western north Atlantic. Copeia 1994(2):433-445.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Bigelow, H.B. i W.C. Schroeder, 1953. Sawfishes, guitarfishes, skates and rays. Mem. Sears Found. Mar. Res. 1(2):1-514.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Fritzsch, B. i P. Moller, 1995. A history of electroreception. p. 39-55. A: P. Moller (ed.) Electric fishes: history and behavior. Fish and Fisheries Series 17. Chapman & Hall, Londres.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Domenico Desirò

Domenico Desirò o Francesco (1791? - Trieste, abril de 1886) fou un compositor italià.
Des del 1820 i durant més de seixanta anys, havia exercit com a mestre de cor al Teatro Communale, el més important de Trieste. Havia succeït en aquest treball al seu pare, i va ser al mateix temps organista en diverses esglésies i professor en diverses institucions. Va morir a Trieste a l'edat de 95 anys.
Va escriure una Messa da Requiem en mi bemoll major al voltant del 1800.

## Referències

* ↑ Obituari a la revista Le Ménestrel del 25 d'abril de 1886
* ↑ Detalls a requiemsurvey.org

## Enllaços externs

* Treballs per o sobre Domenico Desirò en biblioteques (catàleg WorldCat) (anglès)
# Disobedience

Disobedience és una pel·lícula film britànico- estatunidenca-irlandesa dirigida per Sebastián Lelio, estrenada l'any 2017.

## Argument

Ronit és una jove dona independent que treballa com fotògrafa als Estats Units. Va créixer a Londres en un medi jueu-ortodox del que va fugir fa diversos anys. Després de la mort del seu pare rabí, Ronit hi torna per assistir al funeral. La severa comunitat jueva queda enterbolida per la seva reaparició, però també pels sentiments que experimenta encara per a la seva millor amiga Esti. Esti respon als seus sentiments encara que estigui casada amb un futur rabí.

## Repartiment

* Rachel McAdams: Esti
* Rachel Weisz: Ronit
* Alessandro Nivola: Rabí Dovid Kuperman
* Anton Lesser: Rav Krushka
* Bernice Stegers: tia Fruma
* Allan Corduner: oncle Moshe
* Nicholas Woodeson: Rabí Goldfarb
* Liza Sadovy: Rebbetzin Goldfarb
* Clara Francis: Hinda
* Mark Stobbart: Lev
* Caroline Gruber: Hannah Shapiro
* Alexis Zegerman: RiukaDavid Rooney

## Rebuda

* "Una exploració captivadora de l'amor, la fe, la sexualitat i la llibertat personal (...) Bellament interpretada per Rachel Weisz, Rachel McAdams i Alessandro Nivola"
* "[Un] retrat impressionant, matisat amb calidesa (...) És un altre èxit en el que comença a ser una carrera important (...) El seu erotisme compleix una funció"
* "[Amb] una concisió narrativa aliena a les floritures, i amb la complicitat d'un repartiment entregadísim (...) en una demostració del talent [del] cineasta (…) Puntuació: ★★★★ (sobre 5)"
* "...el retrat d'una feminitat que no encaixa amb les normes...perquè l'atracció entre dues dones posa contra les cordes l'axfisiant tradició d'una comunitat jueva al nord de Londres"

### Seleccions

* Festival internacional de cinema de Toronto 2017: en selecció en secció Special Presentations.
* Festival de cinema de Cabourg 2018: selecció en competició.

## Referències

* ↑ «'Disobedience': Film Review | TIFF 2017» (en anglès). The Hollywood Reporter.
* ↑ Barker, Andrew «Film Review: ‘Disobedience’» (en anglès). Variety, 11-09-2017.
* ↑ Yáñez, Manu «Disobedience» (en castellà). Fotogramas, 26-04-2018.
* ↑ Casau, Gerard «una feminitat que no encaixa amb les normes». Diari ARA, 25-05-2018.
# Dol-de-Bretagne

Dol-de-Bretagne (en bretó Dol, en gal·ló Dóu) és un municipi francès, situat a la regió de Bretanya, al departament d'Ille i Vilaine. L'any 2006 tenia 4.760 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 4.483 | 4.497 | 4.624 | 4.660 | 4.629 | 4.563 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1971-1988 | Jean Hamelin | RPR |
| 1988-2008 | Michel Esneu | UMP |
| 2008- | Denis Rapinel | |
# Dodecà

El dodecà (també conegut com a dihexil, bihexil o duodecà) és un hidrocarbur alcà líquid amb la fórmula química CH₃(CH₂)$_{10}$CH₃ (o C₁₂H$_{26}$), un líquid greixós de la sèrie de la parafina. Té 355 isòmers.
És utilitzat com a solvent, destil·lant, i component de centellejador. És utilitzat com a diluent del fosfat de tributil (TBP) en plantes de reprocessament.

## Reacció de combustió

La reacció de combustió del dodeà és de la manera següent:
    C₁₂H$_{26(l)}$ + 18.5 O$_{2(g)}$ → 12 CO$_{2(g)}$ + 13 H₂O$_{(g)}$
    ΔH° = −7513 kJ
Un litre de combustible necessita aproximadament 15 kg d'aire per cremar, i genera 2.3 kg (o 1.2 m³) de CO₂ en combustió completa.

## Substitut de combustible per jets

En aquests darrers anys, el n-dodecà ha guanyat atenció com a possible substitut de combustibles basats en el querosè com el Jet-A, l'S-8, i altres combustibles d'aviació convencionals. És considerat un substituent de combustibles de segona generació dissenyat per emular la velocitat de flama laminar, suplantant en gran part el n-decà, principalment degut a la seva massa molecular superior i menor proporció hidrogen-carboni, cosa que reflecteix millor el contingut de n-alcà dels combustibles de jets.

## Vegeu també

* Alcans superiors
* Querosè
* Llista d'isòmers del dodecà

## Referències

* ↑ Rydberg, Jan. Solvent Extraction Principles and Practice. Marcel Dekker, 2004, p. 524. ISBN 0-8247-5063-2.
# Dugesia didiaphragma

Dugesia didiaphragma és una espècie de triclàdide dugèsid que habita l'aigua dolça de la República Democràtica del Congo, Àfrica. El nom específic fa referència a l'estranya configuració del diafragma.

## Referències

* ↑ De Vries, Elizabeth J «A synopsis of the nominal species of the subgenus Dugesia (Platyhelminthes: Tricladida: Paludicola) from Africa and Madagascar» (en anglès). Zoological Journal of the Linnean Society, 92, 1988, pàg. 345-382. DOI: 10.1111/j.1096-3642.1988.tb01729.x.
Espècies de Dugesia :
# Double Vision

Double Vision va ser un duo valencià de música dance que es donà a conèixer a la dècada del 1990 amb lletres enganxoses i ritmes energètics, format per la cantant Carol McCloskey i el punxadiscos Pedro Cerveró.
Després de l'èxit inicial a l'Estat espanyol amb el senzill «Knockin'» (1995) va gaudir d'una gran popularitat internacional, convertint-se en disc d'or i assolint el Top 5 de la llista de senzills a Alemanya, Àustria, Bèlgica i els Països Baixos, i el Top 10 a Suïssa.

## Discografia
### Àlbums

1996: Unsafe Building

### Senzills

* 1993: Sara
* 1993: Honey Be Good
* 1993: Unsafe Building
* 1995: Knockin’
* 1996: All Right
* 1996: Alone Again Or…
* 1998: Money
* 1998: Knockin’ (Rmx 2000)
* 1999: Love Me Now
* 2012: Knockin’ 2012

## Referències

* ↑ Moreira, Marta. «Knockin' fue nuestra manera de decir que la Ruta moriría con las botas puestas» (en castellà), 2 et 2021. [Consulta: 1r octubre 2021].
* ↑ Chartsurfer.de. «Double Vision - Songs». [Consulta: 1r octubre 2021].
* ↑ «Dutch Charts - dutchcharts.nl». [Consulta: 1r octubre 2021].
* ↑ «Die Offizielle Schweizer Hitparade - hitparade.ch». [Consulta: 1r octubre 2021].
# Double Wedding

Double Wedding és una pel·lícula estatunidenca dirigida per Richard Thorpe, estrenada el 1937. És la setena ocasió de la parella William Powell i Myrna Loy, coneguts per les seves aparicions a la sèrie The Thin Man.

## Argument

Irene voldria fer cinema però la seva germana Margit està determinada a casar-la amb el promès que li ha escollit fa quatre anys, Waldo. Charles Lodge, artista bohemi li fa repetir el seu paper a l'esquena de la seva germana. Margit els descobreix en plena repetició i Irene decideix que està enamorada de Charles que s'enamora de Margit.

## Repartiment

* William Powell: Charlie Lodge
* Myrna Loy: Margit Agnew
* Florence Rice: Irene Agnew
* John Beal: Waldo Beaver
* Jessie Ralph: Sra. Kensington-Bly
* Edgar Kennedy: Spike
* Sidney Toler: Mr Keough
* Mary Gordon: Sra. Keough
* Barnett Parker: Mr Flint
* Katherine Alexander: Clara Lodge, ex-dona de Charlie
* Priscilla Lawson: Felice
* Bert Roach: Shrank
* Donald Meek: Jutge Blynn

## Rebuda

Animat per l'èxit universal de "My Man Godfrey", la Metro-Goldwyn-Mayer ha intentat provar amb un "casament doble", amb William Powell i Myrna Loy. "Godfrey" va ser prou boja, però va traçar una línia, aquesta és també boja i malalta de violents atacs de bufonada i que no coneix límits.

## Referències

* ↑ «Double Wedding». The New York Times.
* ↑ NUGENT, FRANK S. Double Wedding (en anglès), 22 d'octubre de 1937.
# Dècada del 370 aC

La dècada del 370 aC comprèn el període que va des de l'1 de gener del 379 aC fins al 31 de desembre del 370 aC.

## Esdeveniments

* Fundació de Megalòpolis
* Escriptura de La República

## Personatges destacats

* Gai Licini Calv Estoló
* Cal·lístrat d'Afidnes
* Praxíteles
# Eduardo Dieste Gonçalves

Eduardo Dieste Gonçalves (1881-1954) fou un crític, escriptor i diplomàtic uruguaià, fill de pare gallec i germà de l'escriptor Rafael Dieste Gonçalves.

## Biografia

Va néixer a Rocha, Uruguai, on la seva família havia emigrat. Amb la tornada de la seva família a Galícia, des de 1888 va residir a Rianxo. Va estudiar al Seminari de Santiago de Compostel·la, sense arribar a ordenar-se, i posteriorment filosofia i lletres, col·laborant amb el seu amic Castelao en la creació del setmanari El Barbero Municipal (1910-1914). El 1911 va tornar a l'Uruguai i va ser animador del grup poètic Asociación Teseo. També va ser cònsol general de l'Uruguai a Londres (1927-1931).
El 1931 va ser destinat a Espanya, exercint com a cònsol en diverses ciutats. Va renunciar al càrrec en desacord amb la decisió del govern uruguaià de trencar les relacions diplomàtiques amb la Segona República Espanyola. Posteriorment va ser cònsol a San Francisco (1943-1952), Nova York (1952-1953) i Santiago de Xile (1953-1954).
Va deixar una abundant obra novel·lística, dramàtica i assatgística. L'obra dramàtica es va publicar en dos llibres: Buscón poeta y su teatro (Madrid, 1933) i Teatro del Buscón (Buenos Aires, 1947). La seva obra assatgística es va publicar amb els títols de Teseo: discusión estética y ejemplos (Montevideo, 1923), Teseo: crítica de arte (1925), Teseo: crítica literaria (Montevideo, 1930), Teseo I: los problemas literarios (Buenos Aires, 1937 i Montevideo, 1938), Teseo II: los problemas del arte (Buenos Aires, 1938?).

## Referències

* ↑ Galegos.info: Eduardo Dieste (castellà)
* ↑ Biografia d'Eduardo Dieste Arxivat 2008-06-02 a Wayback Machine. (castellà)
# E77

La ruta europea E77 és una carretera que forma part de la Xarxa de carreteres europees. Comença a Pskov (Rússia) i finalitza a Budapest (Hongria) passant per Varsòvia. Té una longitud de 1690 km. Té una orientació de nord a sud i passa per Rússia, Estònia, Letònia, Lituània, Rússia, Polònia, Eslovàquia i Hongria.
# E762

La ruta europea E762 és una carretera que forma part de la Xarxa de carreteres europees. Comença a Sarajevo (Bòsnia i Hercegovina) i finalitza a Tirana (Albània). Té una longitud d'aproximadament 300 km i una orientació d'est a oest. Travessa els països de Bòsnia i Hercegovina, Montenegro i Albània.
# Dècada de l'1 aC

La dècada de l'1 aC és el període que comprèn els darrers nou anys abans de l'Era Comuna, des del 9 aC fins a l'1 aC. Encara que pròpiament no és una dècada (no té dura deu anys sinó nou) se l'anomena així seguint la convenció de les dècades com a períodes entre anys acabats en 9 i anys acabats en 0, malgrat que en aquest cas no és completa perquè no existeix l'any zero. És un dels dos casos en els que això passa, juntament amb la dècada de l'1 dC.

## Esdeveniments

* Fundació del Gran Santuari d'Ise
* Construcció de l'Aqua Alsietina, el primer aqüeducte de Roma del sector occidental.

## Personatges destacats

* August, emperador romà (27 aC-14).

## Vegeu també

* Any 0
# Dècada de l'1

La dècada de l'1 és el període que comprèn els primers nou anys de l'Era Comuna (o Anno Domini), des de l'1 fins al 9. Encara que pròpiament no és una dècada (no té dura deu anys sinó nou) se l'anomena així seguint la convenció de les dècades com a períodes que van des dels anys acabats en 0 fins als anys acabats en 9, malgrat que en aquest cas no és completa perquè no existeix l'any zero. És un dels dos casos en els que això passa, juntament amb la dècada de l'1 aC.

## Esdeveniments

* La Terra té una població d'uns 250 milions de persones
* Guerra entre els pobles germànics
* Naixement de Jesucrist, inici de l'era cristiana
* Publicació de Les Metamorfosis d'Ovidi
* Batalla del bosc de Teutoburg

## Personatges destacats

* August, emperador romà (27 aC-14).
* Jesucrist
* Ovidi

## Vegeu també

* Any zero